
Здравейте!Бих искала да получа юридически съвет по следния казус.Поради настъпила смърт на наш близък,неговият имот се унаследи по закон,без да има написано завещание от негова страна между няколко наследника.Взе се общо решение имотът да бъде продаден,но впоследствие един от наследниците се отказа от това си намерение.В такъв случай,какви законови възможности стоят пред останалите наследници за разпореждане с имота.Благодаря Ви за възможността да се обърна към Вас за съвет и за отделеното време за отговор.Приятен ден!Бъдете здрави!Поздрави!


 

Разпореждане с наследство
=========================

 

Здравейте, Мими,


при съсобствен имот е необходимо да предложите за продажба съсобствените идеални части първо на съсобственика си, и едва след неговия отказ с нотариално заверена декларация, можете да ги продадете на трето лице – така чл. 33 от Закона за собствеността. Няма такова изискване при безвъзмездно прехвърляне на идеални части от правото на собственост. Друг въпрос е дали ще се намери купувач само за идеални части от имота. 


Поздрави,  

адв. Николина Митова  

тел. 0898 303092


